พปชร.ส่งแอลกอฮอล์ สู้โควิด-19 สอนฝ่ายค้าน ช่วยชาวบ้านดีกว่า จี้ เปิดสภา
รองโฆษก พปชร.ปล่อยคาราวาน ส่งแอลกอฮอล์สู้โควิด-19ถึงบ้าน 2.1 หมื่นหลัง ดันฝึกอาชีพสำรอง ลดปัญหาปากท้อง เผย ชาวบ้านให้กำลังใจ นายกฯ พร้อมสอนฝ่ายค้าน ลงพื้นที่ช่วยชาวบ้าน ดีกว่าจี้ให้เปิดสภาวันที่ 24 เม.ย. น.ส.ทิพานัน ศิริชนะ รองโฆษกพรรคพลังประชารัฐ อดีตผู้สมัคร ส.ส.กทม.เขตจอมทอง-ธนบุรี กล่าวว่า ด้วยความห่วงใยพี่น้องประชาชน ตนได้จัดส่งเจลแอลกอฮอล์สำหรับล้างมือ พร้อมน้ำยาฆ่าเชื้อ เพื่อป้องกันการติดเชื้อ ไวรัสโควิด-19 ให้กับพี่น้องประชาชนในเขตพื้นที่จอมทอง และธนบุรี ถึงบ้านกว่า 21000 หลังคาเรือน เพราะถึงแม้สถานการณ์การแพร่ระบาดของเชื้อไวรัสวิด-19 ในประเทศไทยจะมีแนวโน้มดีขึ้น โดยตัวแลขผู้ติดเชื้อรายใหม่ พบเพียง 15 ราย (ข้อมูล ณ วันที่ 24 เมษายน 2563) และอาจมีข่าวดีในเร็วๆ นี้ ที่ไทยอาจพ้นวิกฤติการแพร่ระบาด แต่ถึงอย่างไรพี่น้องประชาชน ยังต้องดูแลตนเองด้วยการรักษาสุขอนามัย และปฏิบัติตามคำแนะนำในการป้องกันการติดเชื้อไวรัสโควิด-19 อย่างเคร่งครัดต่อไป โดยเฉพาะการล้างมือบ่อยๆ ฉะนั้น จึงต้องมีเจลแอลกอฮอล์ไว้ติดบ้านเพื่อป้องกันการติดเชื้อและสะดวกในการใช้งาน เพื่อให้เข้าถึงการป้องกันอย่างทั่วถึงที่สุดเท่าที่จะทำได้ ซึ่งต้องขอบคุณพี่น้องประชาชน ที่ให้ความร่วมมือในการปรับเปลี่ยนพฤติกรรมเป็นอย่างดี ทั้งการใส่หน้ากากอนามัยและเว้นระยะห่างทางสังคมจากการลงพื้นที่จัดส่งเจลแอลกอฮอล์ถึงด้วยตนเอง และทีมงาน มีเสียงสะท้อนจากพี่น้องประชาชนรู้สึกดีใจมาก เพราะเจลแอลกอฮอล์ มีความสำคัญเหมือนเป็นปัจจัยที่ 6 ที่ต้องพกติดตัว เช่นเดียวกับโทรศัพท์มือถือ และหน้ากากอนามัย ขณะที่พี่น้องประชาชนจำนวนมาก ฝากผ่านอ้นและทีมงาน ให้กำลังใจท่านนายกฯ พล.อ.ประยุทธ์ จันทร์โอชา ในฐานะ ผอ. ศบค. ที่มีความมุ่งมั่นตั้งใจ และเหน็ดเหนื่อย กับการแก้ไขปัญหา ที่ต้องเผชิญกับแรงกดดันต่างๆ ให้กำลังใจแพทย์ พยาบาล และเจ้าหน้าที่ที่เกี่ยวข้องที่เสียสละ ทุ่มเท รวมทั้งยังอยากให้อ้นลงพื้นที่บ่อยๆ เพราะรู้สึกอุ่นใจที่ไม่ทอดทิ้งประชาชน น.ส.ทิพานัน กล่าวน.ส.ทิพานัน กล่าวว่า นอกจากการสนับสนุนอุปกรณ์ ในการป้องกันตนเองจากเชื้อไวรัสโควิด-19 แล้ว ตนได้เตรียมโครงการฝึกอาชีพให้กับพี่น้องประชาชนในชุมชน เพื่อเป็นอาชีพเสริม หรืออาชีพที่สอง หากต้องเผชิญกับเหตุการณ์วิกฤติเช่นนี้ ที่ทำให้งานประจำได้รับผลกระทบ จะได้มีรายได้เลี้ยงตนเองและครอบครัว หรือสามารถพัฒนาต่อยอดเป็นอาชีพหลักได้ในอนาคต เช่น สอนวิธีการถนอมอาหาร การแปรรูปวัตถุดิบชุมชน และให้ความรู้ด้านการบรรจุหีบห่อ (packaging) เพื่อส่งจำหน่ายได้และน่าซื้อ รวมถึงหาตลาดรองรับให้กับชุมชน โดยจะนำหลัก Marketing มาสอนให้กับชุมชนมากขึ้น โดยเบื้องต้น จะโพสต์ขายผ่านหน้าเว็บ onntipnan.com รวมไปถึง หน้าเพจ Facebook อ้น-ทิพานัน เพื่อเป็นช่องทางแรกในการมีช่องทางการจัดจำหน่าย และหากมีการเปิดสมัยประชุมสภา จะนำสินค้าจากชุมชนไปนำเสนอขายยังรัฐสภา และหารือแนวทางช่วยเหลือการจัดหาพื้นที่ขายอย่างเป็นระบบกับพรรคพลังประชารัฐต่อไปอีกทางด้วยรองโฆษกพรรคพลังประชารัฐ กล่าวถึงกรณีที่พรรคฝ่ายค้าน ขอเปิดประชุมสภาสมัยวิสามัญ เพื่อพูดคุยเกี่ยวกับงบประมาณแก้ไขปัญหาการแพร่ระบาดโควิด-19 ว่า สถานการณ์ตอนนี้พรรคฝ่ายค้านควรให้ ส.ส.ลงพื้นที่ช่วยเหลือประชาชนที่กำลังได้รับความเดือดร้อน เพราะ ส.ส.มีกลไกของผู้แทนชุมชน จะช่วยในการบรรเทาความเดือดร้อนได้มากและเข้าถึง เหมือนที่พรรคพลังประชารัฐ กำลังเร่งดำเนินการอยู่ในขณะนี้ โดย ส.ส.และอดีตผู้สมัครของพรรคลงพื้นที่กันอย่างต่อเนื่องทุกวันนี้แม้ไม่เปิดสมัยประชุมสภาฯ ส.ส.ในซีกฝ่ายค้าน ก็แสดงความคิดเห็นต่างๆ ผ่านสื่อโซเชียลกันเป็นปกติอยู่แล้ว ที่ผ่านมา ข้อเสนอแนะที่ดี มีประโยชน์และสามารถปฏิบัติได้ รัฐบาลก็พร้อมที่จะรับฟัง และนำไปดำเนินการปรับปรุงแก้ไข เพื่อให้มีประสิทธิภาพมากยิ่งขึ้น ยิ่งงบประมาณเกี่ยวกับการแก้ไขปัญหาโควิด-19 เป็นที่สนใจของประชาชน ได้รับการจับตาเป็นอย่างมาก กระบวนการจัดสรรงบประมาณจะต้องดำเนินการอย่างรอบคอบรัดกุม เพื่อไม่ให้เกิดการรั่วไหล ฝ่ายค้านสามารถนำเสนอความเห็นผ่านช่องทางต่างๆ ที่ไม่ใช่การประชุมสภาฯ ซึ่งยังไม่ใช่ช่วงเวลาที่เหมาะสม แต่หากฝ่ายค้านยังดึงดัน แล้วเกิดปัญหาขึ้นมาในภายหลัง ฝ่ายค้านจะรับผิดชอบอย่างไร รองโฆษกพรรคพลังประชารัฐ กล่าว
รองโฆษก พปชร.ปล่อยคาราวาน ส่งแอลกอฮอล์สู้โควิด-19 ถึงบ้าน 2.1 หมื่นหลัง ดันฝึกอาชีพสำรอง ลดปัญหาปากท้อง เผย ชาวบ้านให้กำลังใจ นายกฯ พร้อมสอนฝ่ายค้าน ลงพื้นที่ช่วยชาวบ้าน ดีกว่า จี้ ให้เปิด
โควิด-19,ไวรัสโคโรน่า,ไวรัสโคโรนา,ทิพานัน ศิริชนะ,คาราวานแอลกอฮอล์,พปชร.,ฝ่ายค้าน,ข่าวทั่วไป